Lok Sabha Election 2019 की तैयारी में सभी पार्टियां ज़ोरों शोरों से लगी हुई हैं, इसी के चलते कांग्रेस महासचिव प्रियंका गांधी भी आज अयोध्या दौरे पर निकलेंगी और रोड शो में भाग लेंगी।
प्रियंका गांधी चुनाव को लेकर पूरी तरह मैदान में उतर चुकी हैं। एक के बाद एक जगह रैली करके वो जनता के बीच ख़ासा चर्चित भी हो रहीं हैं। बता दें कि प्रियंका गांधी वाड्रा आज अयोध्या दौरे पर होंगी। इस दौरान वह हनुमानगढ़ी मंदिर में दर्शन करेंगी साथ ही रोड शो में भाग भी लेंगी। कार्यक्रम समन्वयक मोना मिश्र ने बताया कि कुमारगंज, हरदोईया, आदिलपुर, नउवाकुआं में नुक्कड़ सभा और चौपाल का कार्यक्रम आयोजित किया गया है।
प्रियंका गांधी का रोड शो कुमारगंज से शुरू होते हुए अयोध्या के हनुमागढ़ी में समाप्त होगा। इस दौरान प्रियंका गांधी करीब साढ़े पांच घंटे अयोध्या में बिताएंगी। रोड शो के लिए एसपीजी ने कार्यक्रम स्थलों का निरीक्षण कर लिया है। पहले भी प्रियंका प्रयाग से वाराणसी तक की बोट यात्रा कर चुकी हैं। उन्होंने काशी में बाबा विश्वनाथ के दर्शन भी किए थे।